Publication: Magyar Közlöny
Issue: MK-2000-90 (Year: 2000, Number: 90)
Era: 1990-2004
Section: a 18/1995. (VI. 6.) IKM rendelethez]
Paragraph Index: 180

3. A szakképesítéssel rokon szakképesítések A szakképesítéssel rokon szakképesítések azonosító száma megnevezése 34 5233 01 NC/CNC programozó technológus 32 5236 05 NC/CNC karbantartó 32 5233 02 NC/CNC gépkezelő 52 5432 01 Fémipari anyagtechnikus 52 5442 03 Gépgyártástechnológus technikus 52 5401 01 Anyagvizsgáló és minőségbiztosító technikus 52 5432 02 Fémipari minőségbiztosítási technikus 53 5401 05 Minőségbiztosítási felülvizsgáló és tanúsító 51 5401 01 Minőségellenőr III. A szakképesítés szakmai követelményei A foglalkozás gyakorlása során előforduló legfontosabb feladatcsoportok, feladatok és az azokhoz közvetlenül kapcsolódó követelmények: 2000/90. szám Vállalkozói, munkajogi, szervezési és vezetési ismeretek alkalmazása: A szakember legyen képes — a vonatkozó törvényeket, jogszabályokat, rendeleteket összegyűjteni, a változásokat követni, értelmezni, — a munkáltató és a munkavállaló legfontosabb jogait és kötelezettségeit betartani és betartatni, — önéletrajzot írni, pályázatokat készíteni a formai és tartalmi követelményeknek megfelelően, — a munkaszerződések formai szabályait és tartalmi követelményeit betartani és betartatni, — a gazdálkodás, vállalkozás személyi, tárgyi, piaci feltételeit biztosítani, — egyéni vállalkozás esetén az adminisztrációs, pénzügyi teendőket elvégezni, — az alapvető anyagszükséglet, munkaerő, gyártási feltételeket biztosítani, a folyamatokat szervezni, — a kollektív szerződést betartani és betartatni, — a szükséges számítógépes információs rendszert kialakítani, használni és fejleszteni. Munkavédelem, tűzvédelem: A szakember legyen képes — a munkakultúrára, a tűz- és munkavédelmi előírásokra vonatkozó szabályokat betartani, betartatni, — a munka- és tűzvédelemmel kapcsolatos hiányosságokról a közvetlen felettest haladéktalanul tájékoztatni, — a balesetek megelőzése érdekében a munkaeszközöket, gépeket, berendezéseket előírás szerint használni, kezelni, kezeltetni, — baleset alkalmával elsősegélyt nyújtani az előírt szabályok szerint, — a baleset-bejelentési kötelezettséget az előírásoknak megfelelően teljesíteni, — az anyagok, eszközök tárolására, szállítására vonatkozó előírásokat következetesen betartani, betartatni, a szükséges intézkedéseket megtenni, — a tűzesetek megelőzésére vonatkozó biztonsági szabályokat betartani, illetve betartatni, — a tűz észlelésekor jelzést adni, — a tűzoltó készülékeket szakszerűen használni, — a munkavégzés (fizikai, szellemi) élettani és pszichikai hatásainak figyelembevételével az ergonómiai követelményeket betartani, betartatni, — a foglalkozási ártalmak és hatások ellen védekezni, az adott időszakra érvényes jogszabályokban és a szabályokban előírtak szerint. Gazdálkodási ismeretek alkalmazása: A szakember legyen képes — a piackutatás folyamatát megszervezni, eredményeit elemezni, és ezek alapján a feladatot kijelölni, — a vállalkozás pénzügyi, gazdálkodási tervét elkészíteni, — önállóan gazdálkodni, a vállalkozás személyi, pénzügyi, tárgyi, piaci feltételeit elemezni és megteremteni, — számlaadatokat ellenőrizni, számlákat készíteni, — az alapvető pénzforgalmi ismeretek alapján a pénzügyi teljesítési határidőket, eljárásjogi szabályokat figyelemmel kísérni, betartani és betartatni, — a költséggazdálkodást folyamatosan figyelemmel kísérni, — a beruházások visszatérülési idejét befolyásoló tényezők ismeretében a döntéseket előkészíteni, végrehajtani és végrehajtatni. Műszaki dokumentációk összeállítása és felhasználása: A szakember legyen képes — gépelemek, szerkezetek műszaki rajzait készíteni, elemezni, ellenőrizni, a gépipari ábrázolás szabályait betartani, betartatni, — a gyártandó termék mennyiségének ismeretében az anyagszükségletet meghatározni, — az anyagmegrendeléseknél a szabványos megadási módokat betartani és betartatni, — gépészeti, irányítástechnikai, műszerezési kapcsolási rajzokat készíteni hagyományosan és számítógéppel is, — számítógéppel támogatott tervezői, szerkesztői programokat használni, — számítógéppel támogatott technológiai tervező programokat CAD/CAM rendszerek felhasználásával, továbbfejleszteni, technológiai dokumentációkat összeállítani, — technológiai adatokat rögzíteni, feldolgozni, műszaki tartalmú jegyzőkönyveket készíteni. Számítástechnikai ismeretek alkalmazása: A szakember legyen képes — egy programnyelv alapszintű ismeretében korszerű szoftver eszközöket használni, használatukat munkaterületén bevezetni, — számítógépeket, perifériákat üzembe helyezni, csatlakoztatni, — operációs rendszerek ismeretében számítógépes hálózatokat használni, — szöveges és grafikus operációs rendszerek ismeretében szövegszerkesztő, kiadványszerkesztő programokat használni, — számítógéppel dokumentációkat készíteni, esztétikus formában, — táblázatkezelő program alkalmazásával táblázatokat, vonal- és oszlopdiagramokat készíteni a termelési folyamatok adataiból, — adatbázis-kezelő programok ismeretében a készletnyilvántartást figyelemmel kísérni, szükség esetén az adatbázist feltölteni, — a számítógépes adatnyilvántartás jogi szabályait, az adatvédelem előírásait betartani és betartatni. 2000/90. szám Környezetvédelmi ismeretek alkalmazása: A szakember legyen képes — általános és speciálisan a munkaterületre vonatkozó környezetvédelmi előírásokat betartani és betartatni, — a környezetszennyező forrásokat felismerni, megszüntetésükhöz szükséges döntéseket előkészíteni, betartani és betartatni, — környezetében, beosztottjai és munkatársai körében környezetvédő, környezetbarát szemléletet és magatartást megvalósítani, — a környezetvédelemhez szükséges technikai eszközök körét meghatározni, beüzemelésüket, üzemeltetésüket szervezni, felügyelni, — a környezetvédelem jogi, gazdasági és műszaki vonatkozásait betartani és betartatni, — a környezet rovására bekövetkező káros események idején az elhárítási munkálatokban irányítóként részt venni, a katasztrófahelyzet szigorú előírásait betartani és betartatni. Gyártástechnológiai ismeretek alkalmazása az ipari termelési folyamatokban: A szakember legyen képes — az alap megmunkálási (forgácsoló és forgács nélküli) eljárások technológiáit megtervezni, megterveztetni, — a megmunkáló gépek alkalmazására vonatkozó műszaki és biztonságtechnikai előírásokat betartani és betartatni, — a gyártandó alkatrészeket geometriai méretek, bonyolultság, anyagminőség alapján csoportosítani, ehhez a megmunkáló gépek termelési tulajdonságait figyelembe venni, — a termelési folyamatokat elemezni, a korszerűbb (NC/CNC) technikára történő áttérés indokoltságát megvizsgálni, a szükséges döntést technológiai és gazdaságossági szempontból előkészíteni, — alkatrészeket típustechnológiai csoportokba sorolni, — a technológiai folyamatokat optimalizálni számítógéppel, — hagyományos megmunkáló gépekre, mechanikus automatákra műveletet tervezni, — megmunkálási technológiai programokat szimulálni, próbafuttatásukat elvégezni, — a termelési folyamatok anyagellátását, számítógépes folyamat-felügyeletét megtervezni, betartatni és ellenőrizni, — a termeléshez szükséges beszerzési és elosztási folyamatokat kialakítani, irányítani és ellenőrizni, — a termelés korszerűsítését célzó lehetőségeket felismerni, a NC/CNC technológiára történő áttérés folyamatát megtervezni, — a megmunkáló gépek gyártórendszerekbe történő szervezését megtervezni, előkészíteni és irányítani, — rugalmas gyártórendszerek egységeit telepíteni, logisztikai rendszerük kialakításában részt venni, próbaüzemi kérdéseit előkészíteni, a próbaüzemet lebonyolítani, — a korszerű technológiák és technikák minőségbiztosítási vonatkozásait felismerni, a minőségbiztosítási részfeladatokat kidolgozni, a minőségbiztosítás munkahelyi szabályait betartani és betartatni, — NC és CNC gépeken dolgozó munkatársakat betanítani, munkájukat termelés közben ellenőrizni, — a termelési folyamathoz szükséges anyagok beszerzését irányítani, a termelési folyamatok ütemezését megtervezni, — a raktári készletek menedzselését és a kiszállítások szervezését végezni, ellenőrizni, — a rendelkezésre álló gépek karbantartását megszervezni, a karbantartási programot betartani és betartatni, — a megmunkáló szoftvereket beszerezni, alkalmazni, — újabb-generációs technikai eszközöket és szoftverek fejlődését figyelemmel kísérni, a vállalat fejlesztési programjában beszerzésükre javaslatot készíteni, — a lehetséges pótlólagos automatizálási, vezérlési és szabályozási módszereket megtervezni, és a munkaterületén megvalósítani, — korszerű robotok és vezérlési rendszerek alkalmazására döntés-előkészítő javaslatokat tenni. Minőségbiztosítás: A szakember legyen képes — a vállalat minőségbiztosítási stratégiáját megismerni, az általános minőségbiztosítási szabályokat betartani és betartatni, — a vállalat minőségbiztosítási kézikönyvének a belső szabályozási rendszernek a kidolgozásában részt venni, — a vállalatot auditáló szervezet munkatársaival együttműködni, — a minőségbiztosítás jogi vonatkozású rendeleteit betartani és betartatni, — a minőségbiztosítás ügyvitelének dokumentációs rendszerét betartani és betartatni, — a vállalati minőségbiztosítási rendszer megvalósításához szükséges technikai eszközöket, mérő- és ellenőrző műszereket, kiválasztani, — a dokumentációhoz szükséges szabványos formanyomtatványokat beszerezni, a megfelelő munkahelyekre eljuttatni, — a vállalat mérő-ellenőrző műszereinek hitelesítését az időrendi terveknek és a jogszabályoknak megfelelően elvégeztetni, — a minőségbiztosítási rendszer adatbázisát létrehozni, hibalehetőség és hatáselemzést végezni, ehhez az informatikai infrastruktúrát megteremteni, — különböző mintavételi eljárásokat alkalmazni, — a mérőeszközök biztonságos és gazdaságos üzemeltetését megtervezni, alkalmazásukat felügyelni, a műszaki előírásokat betartani és betartatni, 2000/90. szám — a mérésekből, ellenőrzésekből származó következtetéseket levonni, valamint a szükséges intézkedéseket meghatározni, — a minőségbiztosítási rendszer működésének, fejlesztésének költségeit elemezni, optimalizálni, — javaslatot tenni a már működő minőségbiztosítási rendszer tökéletesítésére, személyi és tárgyi feltételeinek javítására. IV. A szakképesítés vizsgáztatási követelményei

Source: https://magyarkozlony.hu/hivatalos-lapok/76579ccff9a24c3b60b1650629937dd0017ba287/dokumentumok/b7512b38f07bd737fdf7ad7d069563b16a144410/letoltes